Bánh mì

( [ɓǎjŋ̟ mî] Chữ Nôm: ) adalah sejenis roti dalam masakan orang Vietnam yang berukuran pendek dengan kerak nipis, garing dan bertekstur lembut gebu. Ia sering dimakan begitu sahaja mahupun hidangkan berlapis dengan bahan masakan tradisi Vietnam seperti chả lụa, daun ketumbar, hirisan timun serta acar lobak dan pâté diperisakan cili dan mayones.

Sajian ini wujud dengan perkenalan baguette oleh orang Perancis yang menjajah Vietnam pada zaman dinasti Nguyễn pertengahan abad ke-19. Para pelarian dari bangsa ini berikutan Perang Vietnam yang meletus  mempopularkan  sandwic di negara-negara ketibaan mereka seperti Amerika Syarikat, Australia dan Kanada.

 Sejarah 
Perkataan  atau bentuk Nômnya  merujuk kepada suatu apam atau kuih beras dan pastri lain sejak seawal abad ke-13, berabad-abad sebelum hubungan Perancis.  Perkataan   ("apam gandum", yakni "roti") dibukukan seawal tahun 1830-an dalam kamus dwibahasa Latin-Vietnam  dikarang Jean-Louis Taberd; istilah ini lebih dikenali di selatan Vietnam berbanding di bahagian utara yang memanggilnya   ("apam Barat"). 

Orang Perancis memperkenalkan baguette pada tahun 1860-an pada awal imperialisme mereka di Vietnam. Sifat makanan tersebut yang dihasilkan bergantung kepada gandum diimport menjadikan roti suatu barangan mewah. Semasa Perang Dunia Pertama, kemasukan tentera dan bekalan Perancis tiba dengan banyaknya namun pengimportan gandum sering mengalami gangguan menyebabkan para pembuat roti mula mencampurkan tepung beras (yang juga membuat roti lebih lembut) mengurangkan kos menjadi lebih murah sehingga rakyat Vietnam biasa mula dapat menikmati roti.   

Selepas Kejatuhan Saigon pada tahun 1975,  menjadi barang mewah sekali lagi. Dasar-dasar pembaharuan ekonomi yang dilaksanakan pemerintah Vietnam pada tahun 1980-an membantu memajukan ekonomi negara tersebut menjadi makmur kembali serta menghidupkan semula minat dan jualan terhadap  sebagai makanan jalanan.

 Ramuan 
Roti yang digunakan dalam banh mi menyerupai baguette Perancis dengan kerak nipis dan isi ringan. Adunan roti dihasilkan dari campuran tepung gandum dan tepung beras.Hương Giang (10 September 2016).  Banyak kedai-kedai banh mi membakar roti dua kali sehari kerana keadaan iklim Vietnam yang cepat melemaukan roti.

 Rujukan 

Kategori:Perkataan dan frasa Vietnam
Kategori:Sandwic